ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670025001
ขอให้ปรับปรุงระบบการให้บริการ และปรับปรุงพฤติกรรมไม่เหมาะสมของเจ้าหน้าที่ ประจำโรงพยาบาลลาดกระบัง แขวงลาดกระบัง เขตลาดกระบัง กรุงเทพมหานคร เนื่องจากวันที่ 19 มิถุนายน 2567 น้องสาวของผู้ร้องแขนหัก จึงเดินทางไปยังโรงพยาบาลลาดกระบัง แขวงลาดกระบัง เขตลาดกระบัง กรุงเทพมหานคร และต่อมาทางแพทย์ได้นัดหมายให้น้องสาวของผู้ร้องมาใส่เฝือกในวันถัดไปเวลาประมาณ 09.00 น. ต่อมาเมื่อวันที่ 20 มิถุนายน 2567 เวลาประมาณ 09.00 น. น้องสาวของผู้ร้องได้เดินทางไปยังโรงพยาบาลลาดกระบัง ตามที่แพทย์นัดหมาย เพื่อใส่เฝือกที่แขน จากนั้นน้องสาวของผู้ร้องก็รอใส่เฝือกเป็นระยะเวลานาน จึงได้สอบถามกับเจ้าหน้าที่ที่ให้บริการอยู่บริเวณดังกล่าว (ไม่ทราบเพศ ชื่อ-นามสกุลและรูปพรรณสัณฐาน ของเจ้าหน้าที่) ว่าเหตุใดจึงไม่ได้เข้ารับการใส่เฝือก เจ้าหน้าที่ฯ แจ้งว่า  "หมอมีคนเดียว กำลังปั๊มหัวใจอยู่" น้องผู้ร้องก็ไม่ได้พูดอะไรต่อ ต่อมาเจ้าหน้าที่ก็ได้แจ้งว่า "น้องต้องรอได้นะ คนอื่นกำลังจะตาย น้องแค่กระดูกหัก" ซึ่งเป็นวาจาที่ไม่เหมาะสม และไม่สมควรพูดกับผู้ที่เข้าใช้บริการ จนปัจจุบัน เวลา 17.06 น. น้องสาวของผู้ร้องก็ยังไม่ได้รับการเข้าเฝือกแต่อย่างใด ผู้ร้องจึงเกิดข้อสงสัยว่า โรงพยาบาลใหญ่ทำไมมีหมอเพียงคนเดียว หมอกระดูกและหมอแผนกฉุกเฉินเป็นหมอประเภทเดียวกันหรือไม่ และผู้ร้องเห็นว่าการใช้วาจาของเจ้าหน้าที่คนดังกล่าวไม่เหมาะสม ส่งผลให้ผู้เข้ารับบริการไม่พึงพอใจในการเข้าใช้บริการ และเห็นว่าทางเจ้าหน้าที่ควรหาวิธีชี้แจงในกรณีดังกล่าว เพื่อเกิดความเข้าใจให้มากกว่านี้ จึงประสงค์ให้หน่วยงานที่เกี่ยวข้องปรับปรุงระบบการให้บริการ และปรับปรุงพฤติกรรมไม่เหมาะสมของเจ้าหน้าที่ ประจำโรงพยาบาลลาดกระบัง ประกอบกับผู้ร้องประสงค์ให้หน่วยงานที่เกี่ยวข้องดำเนินการชี้แจงในกรณีดังกล่าวให้ผู้ร้อง ทราบโดยตรง (น้องสาวของผู้ร้องหรือผู้เดือดร้อนรับทราบในการแจ้งเรื่องร้องเรียนในครั้งนี้ของผู้ร้องแล้ว) (ผู้ร้องประสงค์ให้เปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata